Πρωτοφανές: Έκοψαν την κάμερα και τις διαπιστεύσεις του Open από το Καραϊσκάκη! | SDNA\nΠολλές δεκαετίες πίσω γυρίζει το ελληνικό ποδόσφαιρο η πρωτοφανής απόφαση της ΠΑΕ Ολυμπιακός να κόψει από το σημερινό ντέρμπι όλες τις διαπιστεύσεις δημοσιογράφων αλλά και την κάμερα του τηλεοπτικού σταθμού Open TV προφανώς λόγω... Σαββίδη. Ο Λευτέρης Αυγενάκης τι λέει άραγε για αυτές τις πρακτικές;\nΈνα απίστευτο περιστατικό εκτυλίσσεται λίγες ώρες πριν τη διεξαγωγή του μεγάλου ντέρμπι ανάμεσα σε Ολυμπιακό και ΠΑΟΚ. Σε μία απόφαση που δεν αποτελεί και «διαφήμιση» για το... ήθος της ΠΑΕ Ολυμπιακός, η ομάδα του Πειραιά αποφάσισε να μην δεχθεί τα αιτήματα για διαπιστεύσεις των δημοσιογράφων, αλλά και της κάμερας του τηλεοπτικού σταθμού Open TV.\nΥπάρχει μάλιστα σωρεία καταγγελιών ότι η ΠΑΕ Ολυμπιακός έκοψε κι άλλα Μέσα και δημοσιογράφους που προέρχονταν από τη Βόρειο Ελλάδα. Ευγενής άμιλλα, φιλοξενία μοιάζουν λέξεις άγνωστες για τη συγκεκριμένη ΠΑΕ...


TIME: Αυτά είναι τα άτομα με τη μεγαλύτερη επιρροή στο διαδίκτυο | LifeViews\nΤα πρόσωπα είναι 25, αλλά δεν έχουν ταξινομηθεί από το περιοδικό από τον πιο σημαντικό στον λιγότερο σημαντικό.\nΑπό τη λίστα με τη μεγαλύτερη επιρροή δεν θα μπορούσαν να λείπουν η Κιμ Καρντάσιαν, ο Ντόναλντ Τραμπ, η Κέιτι Πέρι, ενώ υπάρχουν και αρκετές προσωπικότητες που δεν έχουν σχέση με τον χώρο της showbiz, αλλά έχουν βρει έναν πιο ψαγμένο τρόπο να επηρέασουν τον κόσμο.\nΗ λίστα με τα 25 άτομα με τη μεγαλύτερη διαδικτυακή επιρροή:\nΚρίσι Τέιγκεν: Μοντέλο και σύζυγος του τραγουδιστή Τζον Λέτζεντ.\nΜατ Ντρουτζ: Αμερικανός σχολιαστής πολιτικού ρεπορτάζ και δημιουργός του «συντηρητικού» site Drudge με πάνω από ένα δισεκατομμύριο αναγνώστες.\nΤζ. Κ. Ρόουλινγκ: Βρετανή συγγραφέας και δημιουργός του Χάρι Πότερ.\nΚάρτερ Γουίλκερσον: Ο 16χρονος Κάρτερ Γουίλκερσον ζήτησε κοτομπουκιές μέσω Twitter και τελικά έσπασε το ρεκόρ της Ντε Τζένερις για τα περισσότερα retweets.\nΓιάο Τσεν: Η Κινέζα ηθοποιός που μίλησε ανοιχτά για την προσφυγική κρίση.\nΜπράιαν Ριντ: Παρουσιαστής της διαδικτυακής εκπομπής S-Town με 16 εκατ. fans.\nBTS: Κορεατικό συγκρότημα\nΑλεξέι Ναβάλνι: Ο Ρώσος που χρησιμοποιεί το YouTube για να παρακάμπτει τους αυστηρούς κυβερνητικούς περιορισμούς της χώρας στα μέσα ενημέρωσης.\nΝτόναλντ Τραμπ: Πρόεδρος των ΗΠΑ\nΜατ Φιούρι: Ο καλλιτέχνης που δημιούργησε τo κινούμενο σχέδιο Pepe the Frog που έγινε meme.\nΣτίβεν Προύιτ: Συντάκτης της Wikipedia, έχει κάνει 2 εκατ. τροποποιήσεις από το 2016.\nΜπάνα Αλάμπιντ: Το κορίτσι από τη Συρία που έγινε παγκοσμίως γνωστή για τα μηνύματά της στο Twitter, στα οποία περιέγραφε την κόλαση που βίωνε στο Χαλέπι.\nΤζίτζι Γκόρτζιους: Μοντέλο και youtuber, καταγράφει εδώ και 10 χρόνια τη ζωή της στα social media και κυρίως πώς έκανε αλλαγή φύλου.\nΤζόναθαν Σαν: Σταρ στο Twitter με 500.000 ακολούθους.\nΚέιτι Πέρι: Αμερικανίδα στιχουργός και τραγουδίστρια\nΚιμ Καρντάσιαν: Τηλεπερσόνα και κοσμική\nΜπράντεν Μίλερ: Δημιουργός εφαρμογής με emoji, εκπομπής και τηλεοπτικής σειράς με αστέρες.\nΈρα Λεβίν, Λι Γκρινμπεργκ, Άνγκελ Παντίλα, Σάρα Ντολ, Ματ Τράλντι: 5 Δημοκρατικοί και πρώην στελέχη του Κογκρέσου συγκέντρωσαν τις πολιτικές τους γνώσεις σε ένα εγχειρίδιο, το οποίο έγινε το «Ευαγγέλιο» αντίστασης στην πολιτική Τραμπ.\nΡιάνα: Τραγουδίστρια από τα Μπαρμπέιντος.\nChance the Rapper: Ράπερ\nΆριελ Μάρτιν: Η 6χρονη σταρ της εφαρμογής Musical.ly, όπου οι χρήστες ανεβάζουν σύντομα βίντεο που τραγουδούν γνωστά τραγούδια.\nΚάσι Χο: Διάσημος vlogger που κάνει πιλάτες.\nΧούντα Κάταν: Μπλόγκερ ομορφιάς με 20 εκατ. ακολούθους\nΜαρκ Φίσμπαχ: 27χρονος παίκτης video games με περισσότερους από 17 εκατομμύρια συνδρομητές στο κανάλι του στο YouTube.\nΝτάνιελ Γουέσμπεργκ: Ιδρύτρια του Skimm, ηλεκτρονικού δελτίου ειδήσεων.\nPrevious ArticleΈπιασαν εφοριακούς με προσημειωμένα χαρτονομίσματα στη Ρόδο\nNext ArticleΒρετανία: Η κυβέρνηση Μέι διπλασιάζει την ετήσια χορηγία προς τη βασιλική οικογένεια\nΣέλφι για αναγνώριση προσώπου και δακτυλικό αποτύπωμα τα νέα passwords στο Διαδίκτυο


Ανακαλύφθηκε φίδι με πόδια - alterinfo.gr\nΑνακαλύφθηκε φίδι με πόδια\nΠαλαιοτέρα είχαμε μάθει για ένα φίδι που καταπίνει τον εαυτό του και αυτοκτονεί αλλά τώρα εει ανακαλυφθεί κάτι πιο σοκαριστικό, ένα φίδι με πόδια.\nΗ εξήντα εξάχρονη Κινέζα Dean Qiongxiu είπε ότι ανακάλυψε το φίδι με πόδια στον τοίχο του υπνοδωματίου της γαντζωμένο με τα νύχια του, στη μέση της νύχτας.\n«Ξύπνησα και άκουσα ένα παράξενο ήχο. Γύρισα το φως και είδα αυτό το τέρας να σέρνεται κατά μήκος του τοίχου χρησιμοποιώντας τα νύχια του», δήλωσε η κ. Duan.\nΗ κ. Duan είπε ότι ήταν τόσο φοβισμένη,που άρπαξε ένα παπούτσι και χτύπησε το φίδι με πόδια μέχρι θανάτου.Μετά για να διατηρήσει το σώμα του το έβαλε σε έναν κουβά με αλκοόλ.\nΤο φίδι με πόδια είχε 16 εκατοστά μήκος και το πάχος του ήταν ίσο με το πάχος ενός μικρού δακτύλου. Τώρα μελετάται από το Τμήμα Επιστημών Ζωής στο West Normal University της Κίνας στο Nanchang.\nΟ ερπετολόγος κύριος Long Shuai, δήλωσε: «Είναι πραγματικά σοκαριστικό αλλά δεν θα ξέρουμε την αιτία μέχρι που να γίνει η αυτοψία». Μια πιο κοινή μετάλλαξη μεταξύ των φιδιών είναι η ανάπτυξη μιας δεύτερης κεφαλής, η οποία εμφανίζεται με παρόμοιο τρόπο στο σχηματισμό σιαμαίων σε ανθρώπους.


Νέο σήριαλ στο σημερινό Δ.Σ. Βόλου με τον γνωστό ...πρωταγωνιστή - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΒΟΛΟΣ / Νέο σήριαλ στο σημερινό Δ.Σ. Βόλου με τον γνωστό …πρωταγωνιστή\nΆνω-κάτω έγινε για άλλη μια φορά η σημερινή συνεδρίαση του Δημοτικού Συμβουλίου Βόλου με τη συνέχεια στο θέμα με τη διαχείριση των νερών στις Σταγιάτες, ενώ ο δήμαρχος επιτέθηκε φραστικά με το γνωστό του “κόσμιο” ύφος σε μερίδα πολιτών και καλλιτεχνών.\nΟ Αχ. Μπέος έκανε λόγο για ένα επικοινωνιακό παιχνίδι από μια μερίδα τονίζοντας: “θεωρώ ότι είναι ντροπή της πόλης αυτοί οι άνθρωποι και τους ανέχονται οι Αρχές που έχουν κάνει κατάληψη στο όμορφο χωριό στις Σταγιάτες. Ετσιθελικά πήραν το γραφείο της κοινότητας, χρησιμοποιούν δωρεάν το ρεύμα και το τηλέφωνο και το κάνουν γιατί προωθούν ρευματίσια φούντα”.\nΣτο σημείο εκείνο παρενέβη ο επικεφαλής της ΛΑΣ Απ. Ριζόπουλος, δημιουργήθηκε ένταση και οι σύμβουλοι της ΛΑΣ αποχώρησαν προσωρινά από την αίθουσα.\nΟ δήμαρχος εξακολούθησε να φωνασκεί λέγοντας: “Μην παίρνετε αεριτζήδες και λαμόγια”.\nΓια τον καλλιτέχνη Αλκίνοο Ιωαννίδη και όσους τάσσονται υπερ των κατοίκων των Σταγιατών και όχι μόνο είπε: “Είναι ένα χωριό με 130 οικογένειες και η ΔΕΥΑΜΒ έχει διασφαλίσει την απολύμανση πηγών και καθαριότητα. Πληρώνουν 60 ευρώ το χρόνο, 780 ευρώ το χρόνο όλο το χωριό και σύνολο στη ΔΕΥΑΜΒ χρωστάν 19.000 ευρώ και υπάρχουν άνθρωποι που στηρίζουν τέτοιες νοοτροπίες; Ένα μάτσο αληταράδες να κάνουν παράνομες ενέργειες και να μην επεμβαίνει ο εισαγγελέας, η αστυνομία. Τον έχουν προπηλακίσει τον πρόεδρο της κοινότητας αυτές είναι οι προοδευτικές δυνάμεις; Εάν λοιπόν είστε υποστηρικτές αυτής της ανομίας και αναρχίας σας λυπάμαι.\nΚι αν θέλουν κόντρα ας έρθει ο Νταλάρας με τη γυναίκα του. Δηλαδή ο Νταλάρας και η γυναίκα του, ο Κιμούλης κι όλοι αυτοί των γραμμάτων και τέχνης…. δηλαδή εμείς τι είμαστε; Δεύτερης διαλογής άνθρωποι;”\nΗ ένταση συνεχίστηκε με την δημοτική σύμβουλο της αντιπολίτευσης Διαλεχτή Τσιτούμη.\nΟ Αχ. Μπέος συνέχισε λέγοντας: “Η θέση που κάθομαι είναι δανεική. Ούτε την αγόρασα, ούτε θα την πάρω μαζί μου όταν θα πεθάνω. Κρίνομαι από τον κόσμο. Ο κόσμος μου την έδωσε και ο κόσμος θα μου την πάρει. Ας κάνει η κυβέρνηση αύριο εκλογές. Ήρθα για να προσφέρω, όχι ο Νταλάρας που δεν άφησε αρπαχτή για αρπαχτή ούτε ο Κιμούλης. Δεν ζήτησα την στήριξη κανενός. Λένε ότι είμαι αθυρόστομος. Εμένα διάλεξε ο κόσμος. Επέλεξε ο κόσμος την αλήθεια. Δεν έχω βγάλει το πανεπιστήμιο όπως ο Παπαδούλης αλλά αγαπώ την πόλη μου. Ελάτε να κάνουμε εκλογές ακόμη και σήμερα”.\nΕπίσης αναφέρθηκε και στο κτίριο Ματσάγγου, αφήνοντας αιχμές κατά των κυβερνήσεων και της Περιφέρειας λέγοντας: “θα έχουμε και συνέχεια για να μην το προχωρήσω παρακάτω και με το κτήριο Ματσάγγου. Να βλέπουμε τα σουτιέν και τα σώβρακα… και έχουν κάνει κατάληψη δεκαετίες ολόκληρες. Χαλάσατε 15 εκ. ευρώ για να κάνετε το κτίριο πίσω και όχι τη βιτρίνα για να μην ενοχλήσετε, ρεζίληδες”.\nΟ επικεφαλής της παράταξης “Μαζί για το Βόλο” Ι. Αποστολάκης αναφέρθηκε στο ποσοστό που πήρε ο δήμαρχος στην περιοχή .\nΟ Αχ. Μπέος διευκρίνισε ότι αναφέρονταν σε μια χούφτα άνθρωποι που αντιδρούν και όχι όλοι, ενώ ο Ι. Αποστολάκης απάντησε πως δεν πρέπει να χαρακτηρίζεται ένα χωριό έτσι και να τους αποδίδονται έκνομες πράξεις\nΟ επικεφαλής της παράταξης ” Βόλος – Ανατροπή – Δημιουργία” Απ. Παπαδούλης αναφέρθηκε επί προσωπικού τονίζοντας: “Ο δήμαρχος είπε την προηγούμενη φορά ότι “δεν έχετε παντελόνια. Εγώ δεν ήμουν αποκλεισμένος σε ένα χωριό. Εγώ σέβομαι αυτά που λέει το κράτος που ανοίγει δραστηριότητες στην κοινωνία και με πείθει ότι σταδιακά ότι, αυτό το πρόβλημα αμβλύνεται και μπορεί να το αντιμετωπίσει καλύτερα. Όταν κάποιος μου λέει ότι δεν έχω παντελόνια και φοβάμαι, κάποιος που την κοπάνησε πάει πολύ”, ενώ για το χρέος των 19.000 ευρώ προς την ΔΕΥΑΜΒ από τους κατοίκους των Σταγιατών, ρώτησε την δημοτική αρχή τι έχει κάνει για το θέμα.\nΟ δήμαρχος απάντησε ότι, επειδή είναι μεγάλη οικογένεια προτίμησε να μεταβεί σε κλειστό ξενοδοχείο στην Πορταριά και να μείνει εκεί, προσθέτοντας ότι ήταν παρών στις εργασίες απολύμανσης στους δρόμους και στους δειγματοληπτικούς ελέγχους στους καταυλισμούς των ρομά, ενώ σχετικά με τις οφειλές στη ΔΕΥΑΜΒ, εξήγησε: “τις στείλαμε στην εφορία, όπως προβλέπεται από τον Νόμο, αλλά επειδή είμαστε μεγαλόψυχοι και μεγάλοι σε όλα μας είμαστε δίπλα στον πολίτη και δεν επιχειρήσαμε να κόψουμε το νερό. Αν είναι λάθος δέχομαι ότι είναι λάθος. Όταν θα έρθετε στην εξουσία εσείς κόψτε το νερό”.\nΤέλος ο πρόεδρος του Δημοτικού Συμβουλίου Γ. Μουλάς χαρακτήρισε θλιβερή την ανακοίνωση της παράταξης του Ι. Αποστολάκη για τις εισηγήσεις και πότε τις λαμβάνουν οι μειοψηφίες και τον δήμαρχο να καλεί τις υπηρεσίες να στέλνουν τις εισηγήσεις όταν τις έχουν έτοιμες , ωστόσο άσκησε κριτική στην αντιπολίτευση επαναλαμβάνοντας ότι δεν καταθέτει προτάσεις και κάνει αντιπολίτευση χωρίς νόημα και ουσία.\nΥποβολή πρότασης για “Πράσινο Σημείο” στο Δήμο Βόλου\nΕν τω μεταξύ εγκρίθηκε στη σημερινή συνεδρίαση του Δημοτικού Συμβουλίου, η υποβολή πρότασης για το “Πράσινο Σημείο” στο Δήμο Βόλου, ενώ εκτός ημερήσιας διάταξης εγκρίθηκε κατά πλειοψηφία η τροποποιημένη προμελέτη για τη δημιουργία εργοστασίου παραγωγής εναλλακτικών καυσίμων SRF – RDF.\nΟ Αχ. Μπέος, κατά την ενημέρωση, επανήλθε στο ζήτημα της καύσης από την ΑΓΕΤ, υπενθυμίζοντας ότι είχε ζητήσει να έλθει ο περιβαλλοντικός έλεγχος στο Δήμο και να απαγορευτεί η καύση δευτερογενών καυσίμων και να επαναφέρει η κυβέρνηση το Νόμο για την καύση φυσικού αερίου.\n“Από τη στιγμή που δίνει το δικαίωμα ο Νόμος να καίει μια βιομηχανία τριτογενή καύσιμα δεν μπορούμε να αλλάξουμε το Νόμο. Προκειμένου να εισάγουν τριτογενή καύσιμα από άγνωστες προελεύσεις, καλύτερα να δημιουργήσουμε το εργοστάσιο” ανέφερε.\nΌσον αφορά στο θέμα που εγκρίθηκε, διευκρίνισε ότι έγιναν από το αρμόδιο Υπουργείο κάποιες παρατηρήσεις και η δημοτική αρχή συμμορφώθηκε, στη συνέχεια τέθηκε προς έγκριση στην περιφέρεια και σήμερα κοινοποιήθηκε η έγκριση της προμελέτης από την Περιφέρεια.\nΗ επικεφαλής της μείζονος μειοψηφίας Νάνσυ Καπούλα, σχολίασε ότι η αλλαγή είναι θετική γιατί αλλάζει ο τρόπος επεξεργασίας της μονάδας, γίνεται προς τη θετική κατεύθυνση, ωστόσο λείπουν κάποια στοιχεία.\nΟ επικεφαλής της κίνησης “Μαζί για το Βόλο” Ι. Αποστολάκης, υποστήριξε ότι η τροποποίηση που υπάρχει είναι προς το καλύτερο από την στιγμή που αυξάνεται το κλάσμα της ανακύκλωσης, ωστόσο πρόσθεσε: “το μοντέλο που επιλέγετε δεν βασίζεται στη διαλογή της πηγής. Άρα παραδέχεστε ότι δεν έχετε πρόθεση να προχωρήσετε στην διαλογή στην πηγή”.\nΌσον αφορά στο “Πράσινο Σημείο” ο Ι. Αποστολάκης, έκανε λόγο για μεσοβέζικη λύση , λέγοντας: “θυμόμαστε πως πήγαν άπατοι οι κομποστοποιητές. Αν μιλάμε για μοντέλο τύπου Βούλγαρη τότε είμαστε αρνητικοί. Στο Χαλάνδρι έχουν προχωρήσει σε μια πολύ καλή πρακτική και εξοικονόμηση”.\nΟ επικεφαλής της ΛΑΣ Απ. Ριζόπουλος ζήτησε την τροποποιημένη μελέτη για να την επεξεργαστούν οι σύμβουλοι, ωστόσο όπως πρόσθεσε “το καύσιμο που παράγεται είναι καρκινογόνο και αυτή η μονάδα θα κοστίζει 3 εκ. ευρώ το χρόνο και οι πολίτες θα το ακριβοπληρώσουν όλο αυτό”.\nΓια το πράσινο σημείο, ο Απ. Ριζόπουλος είπε ότι είναι υπέρ των πράσινων σημείων, εκφράζοντας παράλληλα επιφυλάξεις πως θα λειτουργήσει\nΟ Αχ. Μπέος επανέφερε το θέμα της οδού Καραμπατζάκη, βάλλοντας κατά του Ι. Αποστολάκη και πρώην Αστυνομικού Διευθυντή Ι. Τόλια. Υπήρχε “Καμόρα” και έλεγαν ότι η πόλη είναι δική τους. Ευχαριστώ που μου δόθηκε η ευκαιρία και σας ξεφτίλισα και για όλη μου τη ζωή θα αισθάνομαι περήφανος. Τα λεφτά που προσφύγατε στο ΣτΕ ποιος σας τα έδωσε; Όταν θα συζητηθεί η υπόθεση θα έχει ολοκληρωθεί το έργο. Εμείς είμαστε προγραμματιστές. Δεν έχουμε συνηθίσει να κάνουμε παρεμβάσεις στη δικαιοσύνη”.\n#πολιτική και Ποδήλατο: Η ανάγκη για συνεχή κίνηση #πολιτική - https://t.co/HneMBnthy2 - 30 λεπτά πριν


Γ Εθνική: Με το βαθμό της ισοπαλίας έφυγε από τα Γιάννενα ο Μακεδονικός Σιάτιστας. Μπορούσε τη νίκη! – Sierafm.gr -SI.E.RA FM 1053 Σιάτιστα\nΓ Εθνική: Με το βαθμό της ισοπαλίας έφυγε από τα Γιάννενα ο Μακεδονικός Σιάτιστας. Μπορούσε τη νίκη!\nΣτον πρώτο όμιλο η δεύτερη αγωνιστική δεν εξελίχθηκε καλά για τις δυο Φλωρινιώτικες ομάδες αφού γνώρισαν ισάριθμες ήττες.\nΟ Ερμής αν και προηγήθηκε στο ημίχρονο με τον Αμαραντίδη στο 44’ γνώρισε τελικά την ήττα μέσα στην έδρα του από τον Άρη Παλαιοχωρίου με σκορ 1-3.\nΤα γκολ για τους φιλοξενούμενους πέτυχαν ο Αλεπούδης στο 56′ και ο Σιμόνι στο 68′ και στο 90’.\nΒαριά ήττα γνώρισε και ο Μελιτέας μέσα στα Γιαννιτσά με σκορ 4-0. Η εικόνα του παιχνιδιού αδικεί τον Μελιτέα που μετά το εις βάρος του 2-0 ήταν πολύ καλός έχασε ευκαιρίες και είχε και δοκάρι με τον Ρωμαίο. Λίγο η απειρία, λίγο η ατυχία όμως ήταν τα δύο στοιχεία της ήττας με 4-0, αφού στις αντεπιθέσεις οι γηπεδούχοι σημείωσαν αλλά δυο γκολ. Τα τέρματα για τα Γιαννιτσά σημείωσαν στο 40’ Παντεκίδης, στο 51’ Ευθυμιάδης, στο 88’ Ζούρκος και στο 90’Πετράι.\nΣτο 3ο όμιλο ονειρικό ξεκίνημα στη Γ’ εθνική για την ομάδα της Καστοριάς. Πήρε το Δυτικομακεδονικό ντέρμπι ο Μέγας Αλέξανδρος Καλλιθέας κόντρα στα Γρεβενά Αεράτα με σκορ 2-0, κάνοντας το δύο στα δύο. Και τα δυο γκολ σημειώθηκαν στο α’ μέρος από τον Αποστολίδη στο 26’ και τον Μήνο στο 34’.\nΙσοπαλία εκτός έδρας για τους δυο Μακεδονικούς στην δεύτερη αγωνιστική.\nΟ Μακεδονικός Φούφα με γκολ στις καθυστερήσεις έφυγε από την Λευκίμμη με τον πολύτιμο βαθμό της ισοπαλίας 2-2.\nΟι πτολεμαϊδιώτες προηγήθηκαν στο σκορ με τον Τζουβάρα στο 5’ για να ισοφαρίσουν οι γηπεδούχοι με τον Τζεβανέδη στο 7’.\nΗ Λευκίμμη πήρε προβάδισμα στο σκορ στο 41’ με γκολ του Τσότσιου για να έρθει το χρυσό γκολ της ισοφάρισης στις καθυστερήσεις από τον Μαυροματίδη.\nΤον πρώτο του βαθμό στο πρωτάθλημα πήρε ο Μακεδονικός Σιάτιστας εκτός έδρας κόντρα στα Σεβαστιανά. Το στείρο αποτέλεσμα (0-0) αδικεί κατάφορα τους Σιατιστινούς αφού είχαν δοκάρι με τον Τσακνάκη και δυο μοναδικά τετ α τετ στις καθυστερήσεις του αγώνα (στο 91’ με Τσακνάκη και 93’ με Δονούλη) για να φύγουν με το τρίποντο.\nΑΠΕ Λαγκαδά – ΠΑΟ Κουφαλίων 2-1\nΠΟ Τριγλίας – Αλμωπός Αριδαίας 3-0\nΕρμής Αμυνταίου – Άρης Παλαιοχωρίου 1-3\nΜακεδονικός – Βέροια 2-1\nΝίκη Αγκαθιάς – Ολυμπιακός Κυμίνων 1-1\nΑΣ Γιαννιτσά – Μελιτέας Μελίτης 4-0\nΕδεσσαϊκός – Αγροτικός Αστέρας 2-1\nΝίκη Αγκαθιάς 4\nΆρης Παλαιοχωρίου 3\nΑλμωπός Αριδαίας 3\nΑΣ Γιαννιτσά 3\nΟλυμπιακός Κυμίνων 2\nΕρμής Αμυνταίου 1\nΜελιτεύς Μελίτης 1\nΠΑΟ Κουφαλίων 0\nΕπόμενη αγωνιστική – 3η (14/10)\nΑΕ Λευκίμμης – Μακεδονικός Φούφα 2-2\nΤηλυκράτης Λευκάδας – Θεσπρωτός 1-0\nΚρόνος Αργυράδων – Αχέρων Καναλακίου 1-1\nΜ. Αλέξανδρος Καλλιθέας – Γρεβενά Αεράτα 2-0\nΘρίαμβος Σερβιανών – Μακεδονικός Σιάτιστας 0-0\nΣούλι Παραμυθιάς – Ναυπακτιακός 1-1\nΡεπό ο ΑΟ Φλωριάδας\nΜέγας Αλέξανδρος Καλλιθέας 6\nΣούλι Παραμυθίας 4\nΝαυπακτιακός Αστέρας 4\nΑχέρων Καναλακίου 4\nΤηλυκράτης 2014 4\nΜακεδονικός Φούφα 2\nΚρόνος Αργυράδων 2\nΘρίαμβος Σερβιανών 1\nΜακεδονικός Σιάτιστας ΦΣ 1\nΑΟ Φλωριάδας 0\nΑΟ Φλωριάδας – ΑΕ Λευκίμμης\nΑχέρων Καναλακίου – Τηλυκράτης Λευκάδας\nΜακεδονικός Σιάτιστας – Κρόνος Αργυράδων\nΝαυπακτιακός – Μ. Αλέξανδρος Καλλιθέας\nΣούλι Παραμυθιάς – Θρίαμβος Σερβιανών\nΡεπό τα Γρεβενά Αεράτα


Γιάννης Ευσταθιάδης: συνέντευξη στη Χαριτίνη Μαλισσόβα – AMFlife.gr – Δυτική Ελλάδα, Άνθρωποι, Αξιοθέατα, Νέα & Ειδήσεις\nΟ Γιάννης Ευσταθιάδης γεννήθηκε στην Αθήνα το 1946. Έχει εκδώσει ποίηση, πεζά, μικρά δοκίμια για τη μουσική και, με το ψευδώνυμο «Απίκιος», γαστρονομικά κείμενα. Το 2012 τιμήθηκε με το Κρατικό Βραβείο Διηγήματος, καθώς και με το βραβείο Ουράνη της Ακαδημίας Αθηνών, για το σύνολο του δοκιμιακού του έργου (μουσικά και λογοτεχνικά δοκίμια). Παράλληλα, διετέλεσε μουσικός παραγωγός του Γ΄ Προγράμματος της ΕΡΤ.\nΤο Κλεινόν, με υπότιτλο μυθιστορίες για την Αθήνα, είναι το πρόσφατο βιβλίο σας στο οποίο καταγράφετε την ιστορία της Αθήνας μέσα από φανταστικές καταθέσεις 30 προσώπων. Θέλετε να μας πείτε λίγα λόγια;\nΤο βιβλίο προέκυψε από σύμπτωση. Το προκάλεσε άθελά του ο σημαντικός Ντέιβιντ Κόνολι, όταν σε μια συνάντησή μας με ρώτησε αν είχα κάποιο κείμενο για την Αθήνα – για μια αγγλόφωνη ανθολογία που ετοιμαζόταν να κάνει για την πόλη. Του απάντησα όχι, αφού όλη η συγγραφική μου δραστηριότητα επικεντρώνεται κυρίως στον χρόνο και όχι στον χώρο. Εντούτοις, το ερώτημά του ήταν για μένα μια έμμεση παραγγελία και προκάλεσε εντέλει αυτό το βιβλίο. Θέλησα να συνθέσω ένα πολυφωνικό ντοκουμέντο για την Αθήνα και επέλεξα φανταστικές μαρτυρίες επωνύμων (και κάποιων ανωνύμων) για την πόλη. Επέλεξα ανθρώπους με διαφορετικές ιδιότητες (πολιτικούς, συγγραφείς, αρχιτέκτονες, επιστήμονες, αθλητές κλπ.), ώστε να έχω μια πολυπρισματική σύνθεση. Έβαλα να μιλούν ο Παλαμάς, ο Γεώργιος Παπανδρέου, ο Πικιώνης, ο Τσαρούχης, ο Αιγινήτης, η Ελένη Παπαδάκη, αλλά και ο Χατζηχρήστος, ο Τσελεμεντές, ο Λινοξυλάκης, η Ζωζώ Νταλμάς. Τριάντα γνωστά πρόσωπα, τριάντα διαφορετικές οπτικές (αλλά και εποχές) της Αθήνας.\nΑπαραίτητη διευκρίνιση: μολονότι οι μαρτυρίες είναι φανταστικές, ακόμα και με στοιχεία παραλόγου –κάποιοι περιγράφουν και τον θάνατό τους ή μιλούν μετά από αυτόν–, όλα τα παρατιθέμενα στοιχεία (χρονολογίες, συμβάντα, βιογραφικές λεπτομέρειες) είναι πραγματικά και διασταυρωμένα.\nΤο να μιλάτε εξ ονόματος των ηρώων σας προϋποθέτει μελέτη των προσωπικοτήτων τους, αλλά και βαθιά ενσυναίσθηση. Πόσο γοητευτικό αλλά και πόσο δύσκολο είναι να επιτευχθεί αυτό;\nΤο βιβλίο αυτό διαφέρει από τα περισσότερα προηγούμενά μου, τα οποία εσωστρεφώς κινούνται γύρω από τον μικρόκοσμο του συγγραφέα. Εδώ η αφήγηση ανήκει σε τρίτους, και ο συγγραφέας, ως αόρατος ηχολήπτης, την καταγράφει. Βέβαια, σε πολλά εμφιλοχωρεί και η μεροληψία της δικής μου μνήμης, κυρίως της παιδικής. Κατά βάση, οι αναμνήσεις είναι οι δικές μου, άρα δίνουν στο βιβλίο αυτοβιογραφικό χαρακτήρα, καθώς βάζω στα χείλη άλλων τις δικές μου εμπειρίες. Γι’ αυτό τα κείμενα των αφηγητών δεν ακολουθούν χρονολογική σειρά. Είναι σκόπιμα ανακατεμένα, όπως συχνά ανακατεύονται οι αναμνήσεις. Υπάρχει μόνο ένας σαφής συμβολισμός: το πρώτο κείμενο (μαία) είναι η γέννηση, το τελευταίο (Χαλεπάς) ο θάνατος.\nΌπως σε κάθε φωτογραφία προσπαθώ να αποκρυπτογραφήσω τα συναισθήματα πίσω απ’ τα πρόσωπα, έτσι κι εδώ καταλήγω πως είναι ένα ανέμελο χαρούμενο αγοράκι. Μην περιμένετε να σας πω «νοσταλγώ». Η νοσταλγία είναι άγνωστο συναίσθημα για μένα, απουσιάζει και απ’ όλα τα γραπτά μου. Προτιμώ απλώς τη μνήμη.\nΈχοντας μνήμες από την Αθήνα του 1950, ποιο είναι το στοιχείο που στο πέρασμα των δεκαετιών που μεσολάβησαν θεωρείτε ότι την αδικεί;\nΝομίζω πως η μεγαλύτερη «αδικία» είναι ο οικοδομικός μετασχηματισμός – αποφεύγω τη λέξη καταστροφή. Το λέει εύγλωττα, θαρρώ, στο βιβλίο ο αρχιτέκτονας Κώστας Κιτσίκης: «Ξεφύτρωσαν πολυκατοικίες, ομοιόχρωμα κουτιά κενά περιεχομένου και αισθητικής, ασύμμετρα κατασκευάσματα, βαρετά στην όραση, πληκτικά στην κατοίκηση, στέγασαν τη νεόπλουτη τάξη των Αθηναίων που συνέρρεε».\nΚαι το «γιατί» το εξηγεί πειστικά ο Κώστας Χατζηχρήστος, συμπληρώνοντας: «Ακόμα κι αν οι παλιές ταινίες μας δεν είναι καλές, η Αθήνα σ’ αυτές είναι πιο όμορφη, μια συνετή και ανθρώπινη πόλη».\nΚαι τι πιστεύετε ότι καλώς δεν υπάρχει σήμερα;\nΜολονότι θα μπορούσα να παραθέσω κάποια, δυσκολεύομαι να συντάξω το «δεν υπάρχει» με το «καλώς».\nΠοιο είναι το συναίσθημά σας όταν κοιτάζετε τη φωτογραφία σας στο παιδικό ποδήλατο να βρίσκεται πια ως εξώφυλλο στο δικό σας βιβλίο;\nΠεριέργεια και αμηχανία. Προσπαθώ να μαντέψω αν αυτός ο μικρός είμαι εγώ. Όπως σε κάθε φωτογραφία προσπαθώ να αποκρυπτογραφήσω τα συναισθήματα πίσω απ’ τα πρόσωπα, έτσι κι εδώ καταλήγω πως είναι ένα ανέμελο χαρούμενο αγοράκι. Μην περιμένετε να σας πω «νοσταλγώ». Η νοσταλγία είναι άγνωστο συναίσθημα για μένα, απουσιάζει και απ’ όλα τα γραπτά μου. Προτιμώ απλώς τη μνήμη. Εκείνο που θα μπορούσα να προσθέσω είναι η φράση της νοσοκόμας, στο πρώτο κείμενο του βιβλίου, για το πλήθος των ηλικιωμένων που συγκεντρώνονται «μόνο με την άηχη απορία στα μάτια, για το πόσο γρήγορα μεγάλωσαν».\nΑθηναιογράφημα χαρακτήρισα αυθόρμητα το βιβλίο σας, με έντονο το προσωπικό στοιχείο του συγγραφέα, σαν ένα λεύκωμα προσωπικοτήτωνπου σας επηρέασαν από γεννήσεως. Πόσο συμφωνείτε με αυτό;\nΚατά μια έννοια, ναι. Κατ’ άλλη θα έλεγα ανθρωπογράφημα, γιατί τι θα ήταν μια πόλη χωρίς τους ανθρώπους της;\nΜια πόλη που αγαπώ, χωρίς βάσιμο λόγο. Αν αυτό δείχνει λίγο, να θυμίσω ότι ο Georges Braque είναι εκείνος που έχει πει: «Έρωτας είναι ό,τι αγαπάμε χωρίς βάσιμο λόγο».\nΗ ανάγνωση του βιβλίου προκαλεί και προσκαλεί να γνωρίσει κάποιος την Αθήνα, ακόμα κι αν δε ζεις μόνιμα εκεί. Ήταν πρόθεσή σας όταν το γράφατε;\nΔεν γνωρίζω, δεν απαντώ, όπως λένε στις έρευνες. Αυτό δεν ήταν πρόθεσή μου. Αν το βιβλίο το πετυχαίνει, τόσο το καλύτερο.\nH συγκατοίκηση δεν σημαίνει το λίγο στην καλαισθησία και στο γούστο. Όσο περισσότερο μαζί, τόσο περισσότερο χρειαζόμαστε την ομοφωνία της ομορφιάς, λέει διά της συγγραφικής σας πένας ένας εκ των φιλοξενουμένων του βιβλίου σας, ο αρχιτέκτονας. Στη σημερινή πρωτεύουσα, με την εισροή τόσων εσωτερικών και αλλοδαπών μεταναστών, πόσο θεωρείτε ότι είναι εφικτό;\nΔεν θεωρώ ότι η αισθητική ομοιομορφία προϋποθέτει την όμοια μορφή των ανθρώπων. Άλλωστε, αυτή η συνταύτιση –κοινή πια σ’ όλη την Ευρώπη– προσθέτει τις πινελιές της σύγχρονης πραγματικότητας και γοητευτικές αντιθέσεις. Να θυμίσω ότι στη μουσική η «αντίστιξη», ακόμα και η «διαφωνία» (dissonance), παράγουν θαυμαστά ακουστικά αποτελέσματα.\nΣτο βιβλίο παρατίθενται και αυτούσια αποσπάσματα κειμένων λογοτεχνών που είναι Αθηναίοι ή περιγράφουν την Αθήνα, κείμενα που «συνομιλούν» με τα κείμενα των ηρώων σας…\nΝαι, λειτουργούν ως πρελούδια που εισάγουν στον χώρο και τον χρόνο.\nΜε λίγα λόγια, τι σημαίνει η Αθήνα για εσάς, κύριε Ευσταθιάδη;\nΙσίδωρος Ζουργός: συνέντευξη στη Χαριτίνη Μαλισσόβα\nΓιώργος Ανδρειωμένος: συνέντευξη στη Χαριτίνη Μαλισσόβα\nΑργυρώ Μουντάκη: «Το στοιχειωμένο σπίτι»


Διάβασε τις αστρολογικές προβλέψεις για την εβδομάδα 19 ως 25 Ιουλίου 2021 και μάθε πώς επηρεάζεται το ζώδιό σου!\nΟι προβλέψεις σας: Κριέ μου αυτή την εβδομάδα η είσοδος του Ήλιου στο ζώδιο του Λέοντα στις 22/7 θα καθορίσει τη διάθεσή σου και φαίνεται πως θα σε ενισχύσει με θετική ενέργεια. Μία πολύ καλή εβδομάδα για να επικεντρωθείς σε δραστηριότητες με φίλους, επικοινωνία με αγαπημένα σου πρόσωπα, αλλά και στο φλερτ! Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 σου ζητά να διευθετήσεις -ώστε να μπορέσεις να το αφήσεις πίσω- ένα ζήτημα το οποίο αφορά είτε μία αισθηματική είτε μία φιλική σχέση.\nΑισθηματικές Προβλέψεις: Η είσοδος του Ήλιου στο ζώδιο του Λέοντα δείχνει πως και αυτή την εβδομάδα θα σε απασχολήσουν ιδιαίτερα ζητήματα τα οποία αφορούν τον αισθηματικό τομέα. Την ίδια ημέρα μαζί με τον Ήλιο θα αλλάξει και η Αφροδίτη ζώδιο και θα περάσει στην Παρθένο. Από τη νέα της θέση θα «προσγειώσει» κάποια συναισθήματα και θα σε οδηγήσει να δεις με ρεαλισμό και ακρίβεια τα δεδομένα που υπάρχουν σε μία αισθηματική υπόθεση, είτε είσαι ελεύθερος είτε βρίσκεσαι σε μία σχέση.\nΕπαγγελματικές Προβλέψεις: Με την είσοδο του Ήλιου στο ζώδιο του Λέοντα είναι πιθανό να έχεις αρκετές ιδέες οι οποίες θα μπορούσαν να βρουν εφαρμογή και σε επαγγελματικές υποθέσεις. Βέβαια την ίδια στιγμή είναι εξίσου πιθανό να έχεις ανυπομονησία σχετικά με την περάτωση ορισμένων επαγγελματικών ζητημάτων, κάτι που δεν θα σε βοηθήσει καθώς μπορεί να σε οδηγήσει σε κάποια λάθη λόγω της βιασύνης.\nΟι προβλέψεις σας: Ταύρε μου αυτή την εβδομάδα με την είσοδο της Αφροδίτης στο ζώδιο της Παρθένου στις 22/7 θα ξεκινήσει ένα πολύ καλό διάστημα για υποθέσεις που αφορούν την προσωπική σου ζωή. Την ίδια ημέρα θα περάσει και ο Ήλιος στο ζώδιο του Λέοντα που δείχνει πως αυτές τις ημέρες ενδεχομένως να σε απασχολήσουν ιδιαίτερα και ζητήματα τα οποία αφορούν θέματα του σπιτιού ή οικογενειακές υποχρεώσεις. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 σε προτρέπει να κλείσεις κάποιες εκκρεμότητες, κυρίως αν αυτές αφορούν επαγγελματικά και οικογενειακά θέματα.\nΑισθηματικές Προβλέψεις: Μία ερωτική εβδομάδα ξεκινά για εσένα καθώς η παρουσία της Αφροδίτης στο ζώδιο της Παρθένου μπορεί να δημιουργήσει τις κατάλληλες προϋποθέσεις για να έρθεις κοντά με ένα πρόσωπο μέχρι και για να δημιουργηθεί ένας νέος κεραυνοβόλος έρωτας! Αν βρίσκεσαι σε μία σχέση αυτές οι ημέρες είναι πολύ ευνοϊκές για να αναπληρώσεις το χαμένο χρόνο με το σύντροφό σου, να κάνετε πράγματα μαζί και να γεμίσετε με όμορφες εικόνες.\nΕπαγγελματικές Προβλέψεις: Οι δουλειές, οι υποχρεώσεις και οτιδήποτε σχετίζεται με τον επαγγελματικό τομέα θα σε απασχολήσουν αρκετά αυτή την εβδομάδα και ίσως να μην σου αφήσουν τον ελεύθερο χρόνο που είχες κατά νου. Παρόλα αυτά να θυμάσαι πως βρίσκεσαι στο τέλος ενός απαιτητικού διαστήματος και η επόμενη εβδομάδα θα είναι πολύ καλύτερη και με λιγότερο άγχος!\nΟι προβλέψεις σας: Δίδυμε μου η είσοδος του Ήλιου στο ζώδιο του Λέοντα στις 22/7 δημιουργεί ευνοϊκές προϋποθέσεις για να περάσεις αρκετό χρόνο αυτή την εβδομάδα κανονίζοντας επισκέψεις σε συγγενείς, φίλους, συνομιλώντας με γνωστούς, αλλά και κάνοντας δημόσιες σχέσεις σε γενικότερο πλαίσιο! Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 δείχνει πως μπορεί να αναθεωρήσεις κάποιες κοινωνικές, φιλικές ή ακόμα και συγγενικές σχέσεις, καθώς φαίνεται πως θα έρθεις πιο κοντά με πρόσωπα τα οποία μέχρι στιγμής δεν βρίσκονταν στο στενό σου περίγυρο.\nΑισθηματικές Προβλέψεις: Η παρουσία του Ήλιου στο ζώδιο του Λέοντα δείχνει πως αυτή θα είναι μία πολύ επικοινωνιακή εβδομάδα η οποία θα σε βοηθήσει να κάνεις νέες γνωριμίες και να έρθεις σε επαφή με νέα πρόσωπα. Αν βρίσκεσαι σε μία σχέση στις 22/7 η Αφροδίτη θα περάσει στο ζώδιο της Παρθένου και από τη νέα της θέση θα δημιουργήσει πολύ καλές συγκυρίες για να περάσεις χρόνο με το σύντροφό σου στο σπίτι, καθώς θα νιώσεις την ανάγκη να αφιερώσεις χρόνο σε εσάς και τη σχέση σας.\nΕπαγγελματικές Προβλέψεις: Αυτή την εβδομάδα είναι πιθανόν να σου δοθεί η ευκαιρία να τακτοποιήσεις κάποια ζητήματα τα οποία αποτελούν ένα συνδυασμό οικονομικών και επαγγελματικών θεμάτων. Με την παρουσία του Ήλιου στο ζώδιο του Λέοντα δεν αποκλείεται να έχεις κάποιες επαφές και συζητήσεις, οι οποίες θα βοηθήσουν την έκβαση επαγγελματικών ζητημάτων. Να θυμάσαι πως η επικοινωνία και η αλληλεπίδραση που θα έχεις με τους ανθρώπους στη δουλειά, θα παίξουν το δικό τους σημαντικό ρόλο αυτή.\nΟι προβλέψεις σας: Καρκίνε μου αυτή την εβδομάδα αξίζει να δώσεις προτεραιότητα στον οικονομικό τομέα και να προχωρήσεις σε κάποιες διευθετήσεις όσον αφορά θέματα που σχετίζονται με το ταμείο σου. Η είσοδος του Ήλιου στο ζώδιο του Λέοντα στις 22/7 μπορεί να φέρει ευκαιρίες από τις οποίες θα βγεις κερδισμένος σε οικονομικό επίπεδο. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7, δείχνει πως τώρα είναι η κατάλληλη στιγμή για να διευθετήσεις και εκκρεμότητες οι οποίες έρχονται από το παρελθόν, μιας και η επικοινωνιακή σου διάθεση θα αποτελέσει «άσσο στο μανίκι σου» σε αυτό.\nΑισθηματικές Προβλέψεις: Αυτή την εβδομάδα η Αφροδίτη θα περάσει στο ζώδιο της Παρθένου (22/7) και θα ενισχύσει την εξωστρέφεια και την επικοινωνιακή άνεση που ούτως ή άλλως έχεις αυτή την περίοδο. Αν είσαι ελεύθερος είναι πολύ πιθανό να κάνεις κάποιες νέες γνωριμίες μέσω των ανθρώπων που βρίσκονται στο στενό σου περιβάλλον. Αν βρίσκεσαι σε μία σχέση αυτές οι ημέρες είναι ευνοϊκές για να πάρεις το σύντροφό σου και να επισκεφθείτε αγαπημένα σας πρόσωπα.\nΕπαγγελματικές Προβλέψεις: Αυτές τις ημέρες φαίνεται πως θα σε απασχολήσουν περισσότερο ζητήματα τα οποία αφορούν το οικονομικό σκέλος των επαγγελματικών υποθέσεων. Να θυμάσαι πως θα υπάρξουν ευκαιρίες για να μπορέσεις να διευθετήσεις ένα επαγγελματικό ή ένα οικονομικό ζήτημα προς όφελος σου. Η επικοινωνία θα παίξει πολύ σημαντικό ρόλο σε αυτό, καθώς αυτές οι διευθετήσεις θα έρθουν μέσω των κατάλληλων επικοινωνιακών προσεγγίσεων.\nΟι προβλέψεις σας: Λέων μου αυτή την εβδομάδα και συγκεκριμένα στις 22/7 με την είσοδο του Ήλιου στο ζώδιό σου, ξεκινά επίσημα ο μήνας των γενεθλίων σου και μία περίοδος κατά την οποία θα βρίσκεσαι στο επίκεντρο της προσοχής των άλλων. Εκτός από εσένα αυτές τις ημέρες θα βρεθούν στο προσκήνιο και οι διαπροσωπικές σου σχέσεις, καθότι η Πανσέληνος που θα πραγματοποιηθεί στις 24/7 στον άξονα σου (Λέοντα-Υδροχόου) ενδεχομένως να φέρει αλλαγές και ανακατατάξεις σε κάποιες από αυτές. Καλό θα ήταν να διευθετήσεις μερικά θέματα που φαίνεται πως υπάρχουν, ώστε να μπορέσεις να έχεις μία πιο ξεκάθαρη εικόνα για σχέσεις που σε ενδιαφέρουν.\nΑισθηματικές Προβλέψεις: Η παρουσία του Ήλιου στο ζώδιό σου ενισχύει τη γοητεία σου, κάτι που δεν θα περάσει απαρατήρητο από τους ανθρώπους που θα συναναστραφείς! Αν είσαι ελεύθερος είναι πολύ πιθανό να υπάρξει ένα θετικό νέο όσον αφορά μία γνωριμία που έχεις κάνει ή μία αισθηματική υπόθεση που βρίσκεται στο προσκήνιο αυτό το διάστημα. Την ίδια ημέρα που θα περάσει ο Ήλιος στο ζώδιό σου θα περάσει και η Αφροδίτη στο ζώδιο της Παρθένου, δείχνοντας πως ξεκινά μία πολύ καλή περίοδος για να διαχειριστείς νέες γνωριμίες, παλαιότερα φλερτ και «εκκρεμότητες» που αφορούν τον αισθηματικό τομέα.\nΕπαγγελματικές Προβλέψεις: Αυτή την εβδομάδα θα έχεις τον τρόπο να διευθετήσεις ένα ζήτημα το οποίο είναι ιδιαίτερα απαιτητικό και σχετίζεται με τη δουλειά και μάλιστα να το κάνεις χωρίς ιδιαίτερο κόπο. Η παρουσία του Ήλιου στο ζώδιο σου θα σε κάνει να ξεχωρίσεις και θα σε βοηθήσει να κερδίσεις κάτι που θέλεις σε επαγγελματικό επίπεδο. Δεν αποκλείεται να υπάρξει επιβράβευση από μια επαγγελματική υποχρέωση που έχεις φέρει εις πέρας και να κερδίσεις τα εύσημα για αυτήν!\nΟι προβλέψεις σας: Παρθένε μου η εσωστρέφεια θα κάνει την εμφάνισή της αυτή την εβδομάδα όμως να θυμάσαι πως θα είναι πάρα πολύ βοηθητική για την επίτευξη κάποιων προσωπικών ή επαγγελματικών στόχων. Η παρουσία του Ήλιου στο ζώδιο του Λέοντα από τις 22/7 σε προτρέπει να μην κοινοποιείς τα σχέδιά σου, παρά μόνο σε πρόσωπα τα οποία χαίρουν της εμπιστοσύνης σου. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 σου ζητά επειγόντως να ξεκουραστείς, καθώς θα φέρει στο προσκήνιο την κούραση που συσσωρεύτηκε από το προηγούμενο διάστημα.\nΑισθηματικές Προβλέψεις: Από τις 22/7 με την είσοδο της Αφροδίτης στο δικό σου ζώδιο ξεκινά μία πάρα πολύ ευνοϊκή περίοδος για την προσωπική σου ζωή. Αν είσαι ελεύθερος φαίνεται πως θα έχεις αρκετές ευκαιρίες για να κάνεις νέες γνωριμίες αλλά και για να ξεκινήσει μία νέα σχέση με καλούς οιωνούς. Αν βρίσκεσαι σε μία σχέση μην αφήνεις κάποια ζητήματα να δημιουργούν «σκιές» ανάμεσα σε εσένα και στο σύντροφό σου, καθώς ξεκινά μία πολύ καλή περίοδος για εσάς, αρκεί να έχουν διευθετηθεί ζητήματα τα οποία μπορεί να σας απομάκρυναν κατά το παρελθόν.\nΕπαγγελματικές Προβλέψεις: Μία συνεργασία όπως επίσης και η επικοινωνία που θα έχεις με κάποιο συνεργάτη σου φαίνεται πως θα σε απασχολήσει αρκετά αυτή την εβδομάδα και είναι πιθανό να σου δημιουργήσει ερωτήματα. Προσπάθησε να μην βιαστείς να κοινοποιήσεις κάποια επαγγελματικά σχέδια, αν αυτά δεν έχουν μπει στην τελική ευθεία. Με την παρουσία της Αφροδίτης στο ζώδιό σου από τις 22/7 θα υπάρξουν ευκαιρίες για να διευθετηθούν κάποιες διαφωνίες και αντιπαραθέσεις που έχουν δημιουργηθεί σε μία επαγγελματική σχέση.\nΟι προβλέψεις σας: Ζυγέ μου αυτή την εβδομάδα φαίνεται πως θα αναζητήσεις περισσότερο την παρέα των φίλων σου καθώς και των ανθρώπων που ξέρεις πως μπορείς να συζητήσεις χωρίς να παρεξηγηθούν αυτά που θα πεις. Η είσοδος του Ήλιου στο ζώδιο του Λέοντα από τις 22/7 εγκαινιάζει ένα διάστημα κατά το οποίο θα έχουν προτεραιότητα οι φιλικές σχέσεις, η επικοινωνία με τους φίλους σου, αλλά και οι συλλογικές δραστηριότητες. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 σε πρέπει να διευθετήσεις κάποιες εκκρεμότητες είτε σε μία φιλική είτε σε μία αισθηματική σχέση.\nΑισθηματικές Προβλέψεις: Μία εξωστρεφής εβδομάδα ξεκινά η οποία θα βοηθήσει ιδιαίτερα την επικοινωνία με νέα πρόσωπα αλλά και μια νέα γνωριμία! Η Αφροδίτη θα περάσει στο ζώδιο της Παρθένου στις 22/7 και από τη νέα της θέση θα ευνοήσει πολύ μυστικές συναντήσεις αλλά και κρυφά ειδύλλια. Αν βρίσκεσαι σε μία σχέση να θυμάσαι πως η ειλικρίνεια θα παίξει το δικό της σημαντικό ρόλο στη σχέση με το σύντροφό σου και θα βοηθήσει να αποφευχθούν τα προβλήματα.\nΕπαγγελματικές Προβλέψεις: Ζητήματα τα οποία αφορούν τον επαγγελματικό τομέα μπορεί να μην σε επηρεάζουν άμεσα αυτή τη στιγμή όμως φαίνεται πως με κάποιο τρόπο θα τα έχεις στο μυαλό σου. Αυτή η εβδομάδα ενδείκνυται για να κάνεις ένα διάλειμμα από την πίεση των επαγγελματικών υποχρεώσεων, καθώς αυτό θα σε βοηθήσει να επανέλθεις με νέες ιδέες όσον αφορά τη δουλειά.\nΟι προβλέψεις σας: Σκορπιέ μου αυτή την εβδομάδα θα πιάσεις τον εαυτό σου να ανησυχεί αρκετά για ζητήματα τα οποία αφορούν τον επαγγελματικό τομέα, καθώς ακόμα και αν βρίσκεσαι διακοπές με κάποιο τρόπο το μυαλό σου θα βρίσκεται πίσω στο «γραφείο»! Η παρουσία του Ήλιου στο ζώδιο του Λέοντα από τις 22/7 αλλά και η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 δείχνει πως θα δώσεις προτεραιότητα στις επαγγελματικές υποχρεώσεις και μέσα από συγκεκριμένες κινήσεις που θα κάνεις θα βγεις κερδισμένος. Βέβαια δεν θα πρέπει να ξεχάσεις πως είναι καλοκαίρι και όλοι έχουμε ανάγκη από μερικές στιγμές χαλάρωσης και ξεκούρασης.\nΑισθηματικές Προβλέψεις: Η δουλειά φαίνεται πως θα μονοπωλήσει το ενδιαφέρον σου αυτές τις ημέρες όμως με την είσοδο της Αφροδίτης στο ζώδιο της Παρθένου στις 22/7, θα υπάρξουν στιγμές χαλάρωσης αλλά και ευκαιρίες για νέες γνωριμίες. Κοινοί φίλοι και γνωστοί θα αποτελέσουν το «διάμεσο» για να κάνεις μία γνωριμία η οποία θα σου τραβήξει το ενδιαφέρον. Αν βρίσκεσαι σε μία σχέση προσπάθησε να αφιερώσεις χρόνο με το σύντροφό σου σε δραστηριότητες που μπορούν να σας αποφορτίσουν καθώς και στους αγαπημένους τους φίλους, μιας και αυτό θα βοηθήσει πολύ τη διάθεσή σας.\nΕπαγγελματικές Προβλέψεις: Ο επαγγελματικός τομέας φαίνεται πως θα αρχίσει να σε απασχολεί ολοένα και περισσότερο από αυτή την εβδομάδα και συγκεκριμένα από τις 22/7 που ο Ήλιος θα περάσει στο ζώδιο του Λέοντα. Είναι πολύ πιθανό να υπάρξουν ευκαιρίες για να διευθετήσεις κάποια ζητήματα τα οποία σχετίζονται με τη δουλειά, όπως και ευκαιρίες για να ξεχωρίσεις για τις ικανότητές σου σε αυτή! Κάποιες στιγμές μπορεί να μην έχεις υπομονή -ιδιαίτερα όσον αφορά κάποιες επαγγελματικές αγγαρείες- όμως προσπάθησε να δείξεις εγκράτεια και να μην αφήσεις τη δυσφορία σου να πρωτοστατήσει!\nΟι προβλέψεις σας: Τοξότη μου αυτή την εβδομάδα είναι πολύ πιθανό να έχεις σχεδιάσει να κάνεις ένα ταξίδι ή -αν δεν το έχεις ήδη σχεδιάσει- δεν αποκλείεται να πέσει στο τραπέζι των συζητήσεων μία εξόρμηση μαζί με φίλους ή με το ταίρι σου σε κοντινό προορισμό. Η είσοδος του Ήλιου στο ζώδιο του Λέοντα στις 22/7 φέρνει τέτοιου είδους σχέδια όπως επίσης και μετακινήσεις αλλά και επαφές με πρόσωπα που βρίσκονται στο ευρύτερο περιβάλλον σου! Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 θα φέρει νέα, πληροφορίες και επικοινωνία με αρκετά πρόσωπα τα οποία έχεις να δεις και να ακούσεις καιρό.\nΑισθηματικές Προβλέψεις: Η παρουσία του Ήλιου στο ζώδιο του Λέοντα από τις 22/7 θα βοηθήσει πολύ τη διάθεσή σου καθώς θα σε βάλει στη διαδικασία να αλλάξεις παραστάσεις. Αν βρίσκεσαι σε μία σχέση τώρα ξεκινά μία πολύ καλή περίοδος για να πάρεις το σύντροφό σου και να κάνετε ένα ταξίδι ή να ξεκινήσετε μία δραστηριότητα μαζί. Αν είσαι ελεύθερος με την είσοδο της Αφροδίτης στο ζώδιο της Παρθένου στις 22/7, είναι πάρα πολύ πιθανόν να δημιουργηθεί ένα διαφορετικό κλίμα ανάμεσα σε εσένα και σε κάποιο πρόσωπο που βρίσκεται στο επαγγελματικό σου περιβάλλον.\nΕπαγγελματικές Προβλέψεις: Η δουλειά και οι υποχρεώσεις που απορρέουν από αυτή δεν φαίνεται πως θα βρίσκονται στο επίκεντρο του ενδιαφέροντος σου για αυτή την εβδομάδα. Βέβαια θα πρέπει να θυμάσαι πως αν η δουλειά σου σχετίζεται με το εξωτερικό ή αφορά μετακινήσεις και ταξίδια, αυτές τις ημέρες ενδεχομένως να προκύψουν νέα σχετικά με αυτή και δεν αποκλείεται να προκύψει ακόμα και ένα επαγγελματικό ταξίδι! Με την παρουσία της Αφροδίτης στο ζώδιο της Παρθένου είναι πιθανό να βγεις κερδισμένος από μία δουλειά ή να σου γίνει μία νέα επαγγελματική πρόταση.\nΟι προβλέψεις σας: Αιγόκερε μου η είσοδος του Ήλιου στο ζώδιο του Λέοντα στις 22/7 δείχνει πως αυτή η εβδομάδα συστήνεται για ενδοσκόπηση και περισυλλογή! Τώρα θα υπάρξουν ευκαιρίες που θα σε βοηθήσουν να αφουγκραστείς τα συναισθήματά σου και να συνειδητοποιήσεις το ρόλο που παίζουν κάποιες αναμνήσεις και κάποια ζητήματα του παρελθόντος στο παρόν σου. Με την πανσέληνο που θα πραγματοποιηθεί στον άξονα Λέοντα-Υδροχόου στις 24/7 εκτός από τα έντονα συναισθήματα ενδεχομένως να κάνουν την εμφάνισή τους και κάποια ζητήματα τα οποία αφορούν οικονομικές υποχρεώσεις και διευθετήσεις τέτοιου είδους. Προσπάθησε να μην τα αφήσεις «για αργότερα», καθώς όσο νωρίτερα ασχοληθείς μαζί τους τόσο λιγότερο θα επηρεάσουν τη διάθεσή σου.\nΑισθηματικές Προβλέψεις: Την ίδια ημέρα που θα περάσει ο Ήλιος στο ζώδιο του Λέοντα θα περάσει και η Αφροδίτη στο ζώδιο της Παρθένου, κάτι που δείχνει πως θα υπάρξουν ευκαιρίες για επικοινωνία και συζητήσεις οι οποίες ενδεχομένως να σε φέρουν κοντά με πρόσωπα που βρίσκονται στο ευρύτερο περιβάλλον σου. Ένα πρόσωπο πιθανόν να σου κάνει το «κλικ» μιας και η νέα θέση της Αφροδίτης δημιουργεί ερωτικά ειδύλλια. Αν βρίσκεσαι σε μία σχέση η ιδέα ενός ταξιδιού ή μιας εξόρμησης με το ταίρι σου θα αποτελέσει το καλύτερο σενάριο για αυτή την εβδομάδα.\nΕπαγγελματικές Προβλέψεις: Αυτές τις ημέρες φαίνεται πως δεν θα δώσεις προτεραιότητα σε θέματα που αφορούν τον επαγγελματικό τομέα, καθώς είναι πολύ πιθανό να σκέφτεσαι άλλα ζητήματα τα οποία δεν σχετίζονται με τη δουλειά. Παρόλα αυτά προσπάθησε να μην αφήσεις εκκρεμότητες σε αυτή, καθώς όσο περισσότερο τις αφήνεις τόσο πιο δύσκολο θα είναι να τις διευθετήσεις μετά.\nΟι προβλέψεις σας: Υδροχόε μου αυτή την εβδομάδα θα δώσεις ιδιαίτερη προσοχή στον τομέα των διαπροσωπικών σου σχέσεων, καθώς η είσοδος του Ήλιου στο ζώδιο του Λέοντα στις 22/7 δείχνει πως θα υπάρξουν νέα τα οποία αφορούν είτε μία προσωπική σχέση είτε μία συνεργασία. Μπορεί να βρισκόμαστε στα μέσα του καλοκαιριού όμως δεν αποκλείεται να ξεκινήσουν κάποιες συζητήσεις σχετικά με μία νέα συνεργασία. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 θα σε οδηγήσει να αφιερώσεις χρόνο στις σημαντικές σχέσεις της ζωής σου.\nΑισθηματικές Προβλέψεις: Η παρουσία του Ήλιου στο ζώδιο του Λέοντα θα δημιουργήσει βοηθητικές συγκυρίες για να εξελιχθεί μία γνωριμία σε μία νέα σχέση. Αν είσαι ελεύθερος φαίνεται πως το επόμενο διάστημα θα επενδύσεις χρόνο και προσοχή στην προσωπική σου ζωή, κάτι το οποίο μπορεί να δημιουργήσει τις κατάλληλες προϋποθέσεις για μία σχέση. Με την είσοδο της Αφροδίτης στο ζώδιο της Παρθένου από τις 22/7 θα ξεκινήσει ένα διάστημα με έντονα συναισθήματα. Αν βρίσκεσαι ήδη σε μία σχέση μην αφήσεις κτητικά συναισθήματα να δημιουργήσουν καχυποψία και να επηρεάσουν τη σχέση με το ταίρι σου.\nΕπαγγελματικές Προβλέψεις: Θέματα που αφορούν τη δουλειά φαίνεται πως θα βρίσκονται στο προσκήνιο για αυτή την εβδομάδα καθώς ακόμα και αν βρίσκεσαι σε άδεια είναι πάρα πολύ πιθανόν να σε απασχολούν τα ζητήματα της. Με την παρουσία του Ήλιου στο ζώδιο του Λέοντα από τις 22/7 θα υπάρξουν ευκαιρίες για να ενισχυθεί μία συνεργασία, να επεκταθεί ή ακόμα και για να ξεκινήσει μία νέα!\nΟι προβλέψεις σας: Ιχθύ μου αυτή την εβδομάδα ενδεχομένως να υπάρξουν κάποια ζητήματα τα οποία θα σε γυρίσουν σε υποχρεώσεις της καθημερινότητας που από ότι φαίνεται δεν θα παίρνουν αναβολή. Η παρουσία του Ήλιου στο ζώδιο του Λέοντα από τις 22/7 θα σε βάλει στη διαδικασία όχι μόνο να διευθετήσεις εργασιακά θέματα αλλά την ίδια στιγμή θα σε βοηθήσει να ανταπεξέλθεις σε οτιδήποτε και αν έχει το πρόγραμμά σου. Η Πανσέληνος που θα πραγματοποιηθεί στον άξονα Λέοντα-Υδροχόου στις 24/7 δείχνει πως ήρθε η ώρα να απομακρυνθείς από κάποιες βλαβερές συνήθειες που μπορεί να έχεις στην καθημερινότητά σου και να τις αντικαταστήσεις με κάτι το οποίο θα είναι βοηθητικό για εσένα, τη διάθεση σου αλλά και τον οργανισμό σου!\nΑισθηματικές Προβλέψεις: Η Αφροδίτη θα κάνει την είσοδο της στο ζώδιο της Παρθένου στις 22/7 και από τη νέα της θέση μπορεί να δημιουργήσει ευνοϊκές συνθήκες για να ξεκινήσει μία νέα σχέση. Αν έχεις βρει το ταίρι σου με την παρουσία της Αφροδίτης σε αυτό το ζώδιο, είναι πιθανό να αρχίσετε να συζητάτε για τη σχέση που έχετε μεταξύ σας και δεν αποκλείεται να πάρετε την απόφαση να κάνετε ένα ακόμα βήμα σε αυτήν. Να θυμάσαι πως είτε είσαι ελεύθερος είτε βρίσκεσαι σε μία σχέση ξεκινά μία πολύ καλή περίοδος για την προσωπική σου ζωή.\nΕπαγγελματικές Προβλέψεις: Κάποιες υποχρεώσεις που ενδεχομένως αφορούν είτε τη δουλειά είτε αγγαρείες της δουλειάς θα σε απασχολήσουν αυτές τις ημέρες. Βέβαια με την παρουσία του Ήλιου στο ζώδιο του Λέοντα φαίνεται πως τίποτα δεν μπορεί να σε πτοήσει, καθώς αν βάλεις στόχο να διευθετήσεις κάτι είναι σίγουρο πως θα το καταφέρεις!\nΜαγικοί χώροι της Ελλάδας: θρύλοι και ιστορίες ...\nLIFE, ΕΛΛΑΔΑ, ΚΕΝΤΡΙΚΑ ΘΕΜΑΤΑ, ΚΟΙΝΩΝΙΑ, ΠΟΛΙΤΙΣΜΟΣ, ΤΕΧΝΗ\nΟ αρχαιολόγος Νικόλαος Καλτσάς νέος Επιστημονικός Διευθυντής του Μουσείου Κυκλαδικής Τέχνης.\nΣτην κοινότητα Αρχαίων Κλεωνών rapid test την Δευτέρα\nΝέα ενημερωτική e-ημερίδα με θέμα «Νέα ρύθμιση οφειλών σε 240 δόσεις προς το δημόσιο και ...\nΚΕΝΤΡΙΚΑ ΘΕΜΑΤΑ, ΚΙΑΤΟ, ΞΥΛΟΚΑΣΤΡΟ, ΤΕΧΝΗ\nΤο Θέατρο του Βορρά παρουσιάζει το αγαπημένο μουσικό παραμύθι του Γ. Σακελλαρίδη «Ο πρίγκιπας Λεμόνης ...\nΣυνεχίζεται ο «πόλεμος» Γαλλίας – Βρετανίας για τα αλιευτικά δικαιώματα, με το Λονδίνο να προειδοποιεί ...


Η αναγέννηση της βιομηχανίας αποτελεί πρώτη προτεραιότητα για την κυβέρνηση – EXPERTNEWS\n25/09/2021 11:28 ΠΜ\nΗ αναγέννηση της βιομηχανίας αποτελεί πρώτη προτεραιότητα για την κυβέρνηση\nΟ Πρωθυπουργός επεσήμανε ότι: «στον ένα χρόνο της κυβερνητικής μας θητείας πιστεύω -και αυτό αποτυπώνεται νομίζω σε πολλούς δείκτες- ότι το συνολικό επενδυτικό περιβάλλον μεταστρέφεται γρήγορα προς το καλύτερο. Ο συντελεστής φορολόγησης των επιχειρήσεων έχει μειωθεί από το 28% στο 24%, η φορολόγηση των μερισμάτων έχει μειωθεί από το 10% στο 5%. Ο νόμος «Επενδύω στην Ελλάδα» απλουστεύει σημαντικά και επιταχύνει την αδειοδότηση των επενδύσεων. Και με μια σειρά από παρεμβάσεις εξομαλύνεται επίσης η αγορά της ενέργειας και λειτουργεί ο ανταγωνισμός. Η ενέργεια είναι κρίσιμη παράμετρος για τη λειτουργία της βαριάς βιομηχανίας. Και αυτό έχει ξεχωριστή σημασία, ειδικά για τη βαριά βιομηχανία, σε μια χώρα όπου διαχρονικά είχαμε ενεργειακό κόστος από τα υψηλότερα στην Ευρώπη. Και, ήδη, οι ενεργοβόρες μονάδες συμβάλλουν στην ευστάθεια του συστήματος. Επανεκκινεί, επίσης, ο μεταβατικός μηχανισμός αποζημίωσης ευέλικτης ισχύος, ενώ σύντομα θα μειωθεί και ο ειδικός φόρος κατανάλωσης και στο ρεύμα μέσης τάσης», ανέφερε χαρακτηριστικά.\nΟ Κυριάκος Μητσοτάκης ανέφερε ότι: «Μόλις χθες, άκουσα και από τον νομπελίστα καθηγητή Πισσαρίδη, αλλά και τους επιφανείς ακαδημαϊκούς, τα άξια στελέχη της αγοράς που τον πλαισιώνουν, το σχέδιό τους για τη μακροπρόθεσμη ανάπτυξης της ελληνικής οικονομίας. Ένα σχέδιο το οποίο θα οριστικοποιηθεί μέχρι το Σεπτέμβριο και θα αποτελεί ένα κείμενο αναφοράς που θα δεσμεύει όλους μας, Κυβέρνηση, αλλά και τους φορείς της αγοράς, εκπροσώπους εργοδοτών και εργαζομένων σε ένα συγκροτημένο σχέδιο ελληνικής ιδιοκτησίας για το πως θα μετασχηματίσουμε την ελληνική οικονομία και θα την κάνουμε πιο ανταγωνιστική. Αυτό που θα κάνει πράξη το σύνθημά μας: Η Ελλάδα που παράγει, η Ελλάδα που εξάγει».\n«Κύριοι Υπουργοί, κύριε Περιφερειάρχα, κυρίες και κύριοι,\nΜε, πραγματικά, πολύ μεγάλη χαρά εγώ και οι συνεργάτες μου -τα μέλη του Υπουργικού Συμβουλίου- βρισκόμαστε στους χώρους της ΕΛΒΑΛ και είχαμε την ευκαιρία πριν να ξεναγηθούμε σε αυτήν την εντυπωσιακά μεγάλη βιομηχανική εγκατάσταση. Είστε μια εταιρεία με παγκόσμια φήμη. Είστε πρωταθλήτρια στις εξαγωγές και χαιρόμαστε πάρα πολύ που πριν από λίγες εβδομάδες ξεκινήσατε τη λειτουργία μιας εμβληματικής επένδυσης για την εταιρία σας, το τετραπλό «θερμό έλαστρο» (TANDEM), μια επένδυση ύψους 150 εκατομμυρίων ευρώ.\nΕίναι εντυπωσιακό το γεγονός ότι αξιοποιείτε -όπως ακούσαμε και από τους προλαλήσαντες- την τελευταία λέξη στην τεχνολογία της έλασης αλουμινίου. Και, μάλιστα, είναι επίσης εντυπωσιακό ότι μόλις 20 εργοστάσια στον κόσμο ολόκληρο διαθέτουν ένα τέτοιο αντίστοιχο έλαστρο και μόλις 3 στην Ευρώπη. Θα μπορέσετε, εφόσον, συνεχίσετε το πλάνο των επενδύσεων να αυξήσετε, να εκτοξεύσετε την παραγωγή σας στο 1 εκατομμύριο τόνους εντός 5ετίας.\nΘέλω να τονίσω, ιδιαίτερα, το γεγονός -το ανέφερε και ο κ. Στασινόπουλος- ότι η ΕΛΒΑΛ, η ΕΛΒΑΛΧΑΛΚΟΡ, στο σύνολό της αποτελεί έναν «αφανή» πυλώνα της βαριάς μας βιομηχανίας. Γιατί η έλαση αλουμινίου -όπως φαντάζομαι ότι όλοι μας πια μάθαμε- είναι ένα ενδιάμεσο στάδιο, ένας κρίκος κρίσιμος στην τελική αλυσίδα παραγωγής, πλην όμως αναγνωρίσιμος, τελικά, μόνο στους ειδικούς της μεταλλουργίας. Είστε, όμως, αφανής πυλώνας και για έναν ακόμα λόγο: Γιατί η σεμνότητα και, τολμώ να πω, η δυσανεξία στην προβολή διέπνεε, πάντα, τους ανθρώπους της εταιρείας.\nΑπό τον ιδρυτή της Μιχάλη μέχρι τους συνεχιστές της τον κ. Νίκο Στασινόπουλο, τον κ. Ευάγγελο Στασινόπουλο, μέχρι την τρίτη γενιά, τον Μιχάλη και τον Γιάννη. Και με την ευκαιρία αυτή, θέλω και δημόσια να σας ευχαριστώ και για την αθόρυβη -όπως πάντα- δωρεά σας για την αντιμετώπιση του COVID-19 στη χώρα.\nΌπως ακούσαμε, την τελευταία δεκαετία, οι συνολικές επενδύσεις της ΕΛΒΑΛ ξεπέρασαν τα 500 εκατομμύρια ευρώ. Στο ίδιο διάστημα, αυξήθηκε σημαντικά η παραγωγή, οι θέσεις εργασίας αυξήθηκαν κατά σχεδόν 40%. Και, βέβαια, παραπάνω από το 85% του παραγόμενου προϊόντος κατευθύνεται σε εξαγωγές, σχεδόν σε 100 χώρες. Μόνο η ΕΛΒΑΛ καλύπτει το 4% των συνολικών εξαγωγών της χώρας. Ενώ, αντίστοιχα, η παραγωγή του ομίλου πλησιάζει, ξεπερνάει το 8% των συνολικών εξαγωγών της πατρίδας μας.\nΚαι θέλω, επίσης, να τονίσω ότι ένα σημαντικό κομμάτι της τελικής παραγωγής, προέρχεται από επαναχρησιμοποιημένο μέταλλο. Είχαμε την ευκαιρία να δούμε την πρώτη ύλη. Είναι ένα, ίσως, εμβληματικό παράδειγμα του πως λειτουργεί στην πράξη η κυκλική οικονομία, η οποία, αποτελεί και προτεραιότητα του αναπτυξιακού σχεδίου της Κυβέρνησής μας.\nΘέλω, επίσης, να τονίσω -αποδίδω πολύ μεγάλη σημασία σε αυτό- ότι επενδύετε πάρα πολύ στο ανθρώπινο δυναμικό σας. Στα ενημερωτικά σημειώματα που είχα την ευκαιρία να διαβάσω επεσήμανα το γεγονός -το αναφέρατε και εσείς- ότι 20.000 ώρες το χρόνο αφιερώνετε στην εταιρεία, σε κατάρτιση, επανεκπαίδευση των στελεχών σας. Και ένα σεβαστό μέρος των εσόδων χρηματοδοτούν έρευνα και τεχνολογία αιχμής στην ανάπτυξη νέων μεθόδων παραγωγής.\nΈχει κανείς, ξέρετε, μερικές φορές την εντύπωση για εμάς που δεν είμαστε μηχανολόγοι μηχανικοί και δεν έχουμε πολλές σχέσεις με τη βιομηχανία ότι αγοράζει κανείς ένα μηχάνημα, το βάζει στην πρίζα και αυτό αρχίζει και παράγει. Καταλαβαίνουμε, όλοι, ότι δεν είναι έτσι. και ότι για να μπορέσει η ΕΛΒΑΛ να παράγει αυτού του είδους τα προϊόντα απαιτείται τεχνογνωσία πολλών δεκαετιών. Άρα η επένδυση στη γνώση, στη γνώση της παραγωγής αποτελεί συστατικό στοιχείο της προστιθέμενης αξίας της εταιρείας. Και χαίρομαι που εξακολουθείτε με την ίδια συστηματικότητα και την ίδια ένταση να επενδύετε στο ανθρώπινο κεφάλαιό σας. Διότι προφανώς τα μηχανήματα αυτά δεν μπορεί να τα λειτουργήσει οποιοσδήποτε. Και αυτή η συμπυκνωμένη γνώση που υπάρχει στην εταιρία είναι αυτή που τελικά σας διαφοροποιεί από τους ανταγωνιστές σας. Δεν ισχύει, λοιπόν, το διαδεδομένο κλισέ ότι «η Ελλάδα δεν παράγει ούτε καρφίτσα». Η ελληνική βιομηχανία υπάρχει και είναι εδώ. Και με την ΕΛΒΑΛΧΑΛΚΟΡ πρωτοπόρα σε έναν κλάδο με μεγάλο παρελθόν, αλλά με ακόμα μεγαλύτερες προοπτικές. Γιατί, αυτό το οποίο κάνετε είναι να τελειοποιείτε συνέχεια την επεξεργασία του αλουμινίου, ενός, υλικού, ανθεκτικού και αιωνίως ανακυκλώσιμου. Είναι το υλικό -ένα από τα υλικά τουλάχιστον- του μέλλοντος. Είναι συνυφασμένο με τον πράσινο μετασχηματισμό της οικονομίας που ήδη έχει αρχίσει.\nΗ βιομηχανία αλουμινίου μετατρέπει την πρώτη ύλη από τους βωξίτες της Βοιωτίας και της Φθιώτιδας, σε αλουμίνα και μετά σε αλουμίνιο. Για να διοχετευτεί σε μονάδες όπως αυτή. Οι οποίες θα το επεξεργαστούν -μέσα από τη διαδικασία της έλασης- και θα είναι η πρώτη ύλη για αμέτρητα προϊόντα της καθημερινής μας ζωής. Είναι, λοιπόν, συνολικά η παραγωγή του αλουμινίου και η επεξεργασία του μία καθετοποιημένη παραγωγική διαδικασία πολύ υψηλής προστιθέμενης αξίας. Είναι από εκείνες που μειώνουν το εμπορικό έλλειμμα της χώρας, υποκαθιστούν κοστοβόρες εισαγωγές. Και κάπως έτσι το αλουμίνιο αποτέλεσε έναν από τους λίγους κλάδους της ελληνικής μεταλλουργίας που έμεινε, σχετικά, αλώβητος τα τελευταία χρόνια.\nΔεν πρέπει να το ξεχνάμε: Εδώ και 40 χρόνια, δυστυχώς, αυτή ήταν μάλλον η εξαίρεση στον κανόνα. Δυστυχώς η αποβιομηχάνιση άφησε πίσω της εκατοντάδες κλειστά εργοστάσια και δεκάδες χιλιάδες χαμένες θέσεις εργασίας. Ακόμη και ιστορικές εταιρείες υπέκυψαν στον επιθετικό διεθνή ανταγωνισμό ή λύγισαν συχνά κάτω από την κρατική αδιαφορία. Πολλές αποδείχθηκε, τελικά, ότι είχαν μικρό μέγεθος για να μπορέσουν να επιβιώσουν. Άλλες μπορεί να ήταν μεγάλες για την εγχώρια αγορά, αλλά ελάχιστα ανταγωνιστικές σε διεθνή κλίμακα. Όλες, πάντως, μηδενός εξαιρουμένου υπέφεραν από τις παρεμβάσεις του Κράτους. Τη βαριά -συχνά εξοντωτική- φορολογία. Την επαχθή γραφειοκρατία. Το αφιλόξενο επενδυτικό περιβάλλον στη χώρα. Γιατί ας μη γελιόμαστε, η αποβιομηχάνιση δεν ήταν μόνο αποτέλεσμα της παγκοσμιοποίησης, της μετακίνησης της παραγωγής σε φθηνότερους τόπους. Αλλά, δυστυχώς, ήταν αποτέλεσμα και επιλογών που έγιναν στη χώρα μας. Στην Ελλάδα η Πολιτεία αμέλησε συστηματικά να σχεδιάσει και να υπηρετήσει μία συγκροτημένη, εξωστρεφή, βιομηχανική πολιτική. Κι αυτό η δική μας Κυβέρνηση είναι αποφασισμένη να το ανατρέψει.\nΤο αντιπαράδειγμα επιβίωσης και μεγέθυνσης, που έχουμε σήμερα μπροστά μας, άντεξε τότε στις δύσκολες εποχές και προοδεύει σήμερα. Γιατί βασίστηκε στο σωστό σχεδιασμό, στην εξωστρέφεια, αλλά πρωτίστως στην εμπιστοσύνη και στις ικανότητες του Έλληνα εργαζόμενου. Και γιατί ακολούθησε τα λόγια του βουλευτή και συνεργάτη του Ελευθερίου Βενιζέλου, Δημήτρη Ζάννου, ο οποίος σε ένα πολύ ωραίο πόνημα, το οποίο μου έδωσε ο Μιχάλης Στασινόπουλος, αξιολογώντας τη βιομηχανική πολιτική του Ελευθερίου Βενιζέλου από το 1928 ως το 1932 έγραφε, τόνιζε, έχει ενδιαφέρον πάντα να ανατρέχουμε σε αυτά τα συγγράμματα: Είναι «ωφέλημα δια το κράτος η εκτέλεσις βιομηχανικών έργων υπό ελληνικών χειρών». Διότι «ούτω, οι μεν επιστήμονες αποκτώσι πείραν, το δε τεχνικόν προσωπικόν εξασκείται και αναπτύσσεται. H πρόοδος εις την βιομηχανίαν έχει, συνεπώς, μείζονα σημασία εν Ελλάδι σήμερα όπου υπάρχει προφανής ανεργία».\nΑπό την πρώτη στιγμή, έχω τονίσει ότι συνολικά η αναγέννηση της ελληνικής μεταποίησης αποτελεί στρατηγικό στόχο της Κυβέρνησης. Με τόνωση της επιχειρηματικότητας και έμφαση στη βαριά βιομηχανία. Έχει ενδιαφέρον το γεγονός ότι και μέσα στην πανδημία η ελληνική βιομηχανία υποχώρησε κατά μόλις 9%, όταν υποχώρησε κατά 17% στην υπόλοιπη Ευρώπη. Αυτό δείχνει αντοχές, δείχνει σοβαρές προοπτικές, δείχνει και μεγάλη προσαρμοστικότητα. Και πιστεύω ότι οι επιχειρήσεις, ειδικά οι βιομηχανίες οι οποίες άντεξαν στη δεκαετή λαίλαπα μιας βαθιάς οικονομικής κρίσης είναι σήμερα πιο ισχυρές από ότι ήταν πριν από δέκα χρόνια.\nΑλλά και στον ένα χρόνο της κυβερνητικής μας θητείας πιστεύω -και αυτό αποτυπώνεται νομίζω σε πολλούς δείκτες- ότι και το συνολικό επενδυτικό περιβάλλον μεταστρέφεται γρήγορα προς το καλύτερο. Ο συντελεστής φορολόγησης των επιχειρήσεων έχει μειωθεί από το 28% στο 24%, η φορολόγηση των μερισμάτων έχει μειωθεί από το 10% στο 5%. Ο νόμος «Επενδύω στην Ελλάδα» απλουστεύει σημαντικά και επιταχύνει την αδειοδότηση των επενδύσεων.\nΚαι με μια σειρά από παρεμβάσεις εξομαλύνεται επίσης η αγορά της ενέργειας και λειτουργεί ο ανταγωνισμός. Η ενέργεια είναι κρίσιμη παράμετρος για τη λειτουργία της βαριάς βιομηχανίας. Και αυτό έχει ξεχωριστή σημασία, ειδικά για τη βαριά βιομηχανία, σε μια χώρα όπου διαχρονικά είχαμε ενεργειακό κόστος από τα υψηλότερα στην Ευρώπη. Και, ήδη, οι ενεργοβόρες μονάδες συμβάλλουν στην ευστάθεια του συστήματος. Επανεκκινεί, επίσης, ο μεταβατικός μηχανισμός αποζημίωσης ευέλικτης ισχύος, ενώ σύντομα θα μειωθεί και ο ειδικός φόρος κατανάλωσης και στο ρεύμα μέσης τάσης. Συνολικότερα, άλλωστε, όλοι οι συντελεστές θα υποχωρήσουν μέσω μιας πιο σύγχρονης μεθόδου υπολογισμού των χρεώσεων.\nΌπως γνωρίζετε, η βιομηχανία αποτελεί, πια, αρμοδιότητα Ειδικής Κυβερνητικής Επιτροπής. Όπου συμμετέχουν 5 συναρμόδιοι Υπουργοί, Πρόεδροι του ΣΕΒ, του ΙΟΒΕ, όλων των Περιφερειών και των Επιμελητηρίων. Είναι το όργανο που σύντομα θα καταρτίσει ένα προσχέδιο εθνικής στρατηγικής στις κατευθύνσεις που προσδιορίζει και η νέα βιομηχανική πολιτική της Ευρωπαϊκής Ένωσης.\nΣτο χρηματοδοτικό σκέλος αξιοποιούμε κάθε εθνικό και ευρωπαϊκό πόρο. Η νέα περίοδος του ΕΣΠΑ προβλέπει αυξημένα κατά 50% κεφάλαια για την ανταγωνιστική οικονομία και την ψηφιακή μετάβαση. Διευρυμένη θα είναι η συμμετοχή της μεταποίησης και στο Πρόγραμμα Δημοσίων Επενδύσεων. Ενώ κρίσιμο ρόλο για τον εκσυγχρονισμό της βιομηχανίας θα παίξουν κονδύλια της Ευρωπαϊκής Τράπεζας Επενδύσεων, του InvestEU, αλλά και της Ελληνικής Αναπτυξιακής Τράπεζας. Πρόθεσή μας είναι να αξιοποιηθούν στην ίδια κατεύθυνση και τα κέρδη από τα SMPs και ANFAs. Κυρίως, όμως, σημαντικοί πόροι που προορίζονται για την Ελλάδα από το Ταμείο Δίκαιης Μετάβασης και το Ευρωπαϊκό Ταμείο Ανάκαμψης. Όπως γνωρίζετε θα αναχωρήσω αύριο για τις Βρυξέλλες, για μια κρίσιμη Σύνοδο Κορυφής, που ελπίζουμε και θα καταφέρουμε γιατί είναι κρίσιμο το διακύβευμα για την Ευρώπη μέχρι τα τέλη Ιουλίου να έχουμε συμφωνήσει στο συνολικό ύψος του Ταμείου Ανάκαμψης ώστε στους σημαντικούς πόρους του νέου ΕΣΠΑ να προστεθεί και πολλά δισεκατομμύρια τα οποία θα ΄ρθουν να υποστηρίξουν μεταρρυθμίσεις και μετασχηματισμό της ελληνικής οικονομίας σε δραστηριότητες υψηλής προστιθέμενης αξίας.\nΘέλω, επίσης, να σας πω ότι μόλις χθες, άκουσα και από τον νομπελίστα καθηγητή Πισσαρίδη, αλλά και τους επιφανείς ακαδημαϊκούς, τα άξια στελέχη της αγοράς που τον πλαισιώνουν, το σχέδιό τους για τη μακροπρόθεσμη ανάπτυξης της ελληνικής οικονομίας. Ένα σχέδιο το οποίο θα οριστικοποιηθεί μέχρι το Σεπτέμβριο και θα αποτελεί ένα κείμενο αναφοράς που θα δεσμεύει όλους μας, Κυβέρνηση, αλλά και τους φορείς της αγοράς, εκπροσώπους εργοδοτών και εργαζομένων σε ένα συγκροτημένο σχέδιο ελληνικής ιδιοκτησίας για το πως θα μετασχηματίσουμε την ελληνική οικονομία και θα την κάνουμε πιο ανταγωνιστική. Αυτό που θα κάνει πράξη το σύνθημά μας: Η Ελλάδα που παράγει, η Ελλάδα που εξάγει.\nΈτσι, η χώρα θα ευθυγραμμιστεί και με τους τρεις κεντρικούς στόχους της νέας βιομηχανικής στρατηγικής, που εισηγήθηκε η Ευρωπαϊκή Επιτροπή τον περασμένο Μάιο: Την τόνωση της επιχειρηματικότητας. Πρώτο στόχο. Τον ψηφιακό και πράσινο μετασχηματισμό. Δεύτερο στόχο. Και, βέβαια, κάτι το οποίο προέκυψε ως απαραίτητη ανάγκη και μέσα στην κρίση του κορονοϊού. Την ανάκτηση της αυτονομίας της Ευρώπης σε κρίσιμους στρατηγικούς παραγωγικούς τομείς. Και, βέβαια, έχουμε και εμείς τα δικά μας εθνικά στοιχήματα, τους δικούς μας εθνικούς στόχους. Να αυξηθεί το μερίδιο της βιομηχανίας στο Ακαθάριστο Εθνικό Προϊόν από το πενιχρό 9,5% στο 12% έως το 2025 και στο 15% έως το 2030. Και οι εξαγωγές μας από το 37% του Α.Ε.Π. να φτάσουν στο 48% του Α.Ε.Π.. Και, τέλος, να διπλασιάσουμε τις άμεσες ξένες επενδύσεις, ώστε να ξεφύγουμε από το πολύ φτωχό 1,8% του Α.Ε.Π που είναι σήμερα.\nΓια να το πω διαφορετικά, η χώρα οφείλει να βαδίσει συνολικά προς μία ανοιχτή εξωστρεφή οικονομία. Άλλωστε και η πανδημία απέδειξε ότι η παραγωγική μας βάση, η παραγωγική μας προοπτική οφείλει να διαφοροποιηθεί. Να μην εξαρτάται, για παράδειγμα, μόνο από την εποχικότητα. Ούτε να περιορίζεται σε δραστηριότητες που μπορεί να είναι εξαιρετικά ευάλωτες σε παγκόσμιους υφεσιακούς κύκλους. Πρόκειται για πρόκληση της οποίας η βιομηχανία δεν μπορεί παρά να αποτελέσει βασικό, κεντρικό, βραχίονα. Με δημόσιους αρμούς, που θα εγγυώνται τη συλλογική ασφάλεια και την κοινωνική συνοχή. Αλλά και με τη συνεργασία, με τη στήριξη, του ιδιωτικού τομέα, που θα τολμά, θα ερευνά και θα καινοτομεί.\nΜόνον έτσι θα παραχθεί καινούργιος πλούτος και θα δημιουργηθούν νέες καλοπληρωμένες δουλειές. Η βιομηχανία προσφέρει τέτοιες δουλειές, σταθερές και καλοπληρωμένες. Η ανάπτυξη της χώρας πρέπει να είναι ανάπτυξη για όλους τους Έλληνες. Αυτή την πορεία σηματοδοτεί και η σημερινή επένδυση του έλαστρου tandem, σε μια εποχή -έχει σημασία αυτό- παγκόσμιας αβεβαιότητας. Ολοκληρώθηκε η επένδυση μέσα στη λαίλαπα του κορονοϊού. Είναι και αυτή ένα σημαντικός κρίκος σε μία αλυσίδα θετικών γεγονότων για τη χώρα: Προ δεκαημέρου ξεκίνησε, επιτέλους, η επένδυση στο Ελληνικό.\nΠρο εβδομάδος λειτούργησε η «γραμμή 3» του Μετρό προς Πειραιά. Πριν από λίγες ημέρες -3 ημέρες- ήμασταν στην Κέρκυρα όπου ξεκίνησε ένα νέο πρωτοπόρο τουριστικό συγκρότημα, στην Κασσιόπη. Και αυτό μια πονεμένη ιστορία δεκαετούς ταλαιπωρίας από την ελληνική γραφειοκρατία. Ενώ σήμερα γιορτάζουμε, το δικό σας τολμηρό βήμα της ΕΛΒΑΛ.\nΌλα αυτά δείχνουν ότι η μεγάλη εθνική πρόκληση δεν είναι μόνο φιλόδοξη, αλλά είναι και ρεαλιστική. Αν επιχειρήσω, λοιπόν, κλείνοντας να χρησιμοποιήσω τη γλώσσα της μεταλλουργίας, θα έλεγα: Ότι η αναβαθμισμένη έλαση της ΕΛΒΑΛ να γίνει το ελατήριο εκτίναξής της. Και αυτό το πρωτοποριακό τετραπλό έλαστρο, να γίνει εφαλτήριο για μία βιομηχανική άνοιξη σε ολόκληρη τη χώρα.\nΝα είναι καλορίζικες, να είναι ασφαλείς, πάνω απ’ όλα, οι νέες εγκαταστάσεις.\nΚαλή επιτυχία και καλές δουλειές!\nH νέα επένδυση ύψους 150 εκατ. ευρώ αφορά στον εκσυγχρονισμό της θερμής έλασης με την προσθήκη ενός τετραπλού θερμού ελάστρου τελευταίας τεχνολογίας (ΤΑNDEM) και είναι η πιο σημαντική στην ιστορία της ΕΛΒΑΛ.\nΜε την επένδυση αυτή η ΕΛΒΑΛ εδραιώνεται ως μία από τις μεγαλύτερες εταιρείες του κλάδου έλασης αλουμινίου σε παγκόσμια κλίμακα και γίνεται το δεύτερο ευρωπαϊκό εργοστάσιο έλασης αλουμινίου, από πλευράς δυναμικότητας όγκου παραγωγής.\n«Λάθος μήνυμα» η ανακοίνωση της Άγκυρας για γεωτρήσεις ανοιχτά της Κύπρου


ΙΕΡΑ ΟΔΟΣ - : ΙΕΡΑ ΟΔΟΣ: Στίχοι Κωστούλας Μητροπούλου, Σύνθεση Άγγελος Σέμπος, Τραγουδουν Μοσχολιού, Δημητριάδη, Μάτσος/Η Ταινιοθήκη της Ελλάδος στην Ιερά Οδό ...\nAnastasios 30 Οκτωβρίου 2009 - 2:44 μ.μ.\nΠολύ καλή ανάρτηση. Άραγε στην ταινιοθήκη της Ελλάδας θα μπορώ να βρω τους βοσκούς της συμφοράς του Νίκου Παπατάκη, που το ψάχνω καιρό τώρα?\nIera Odos 2 Νοεμβρίου 2009 - 8:52 π.μ.\nΔεν το γνωρίζω. Ψάχνουμε και εμείς ένα ντοκιμαντέρ...


Το CNN αποθεώνει την Ευρυτανία και άλλους 5 χειμερινού προορισμούς της Ελλάδας. Τι γραφεί το CNN για την Ευρυτανία.\nΠαρασκευή, 26 Δεκέμβριος 2014 16:01\tΕυρυτανικά Νέα\nΑν και η χώρα μας είναι διάσημη σε όλο τον κόσμο για τα νησιά της που γεμίζουν κάθε χρόνο από τουρίστες, το ξένο μέσο έχει βρει πολλούς λόγους ένας επισκέπτης να γνωρίσει την Ελλάδα και το Χειμώνα. Έξι μαγευτικούς χειμερινούς προορισμούς φιλοξενεί σε αποκλειστικό άρθρο του για την Ελλάδα το CNN, μεταξύ αυτών και την Ευρυτανία\nΗ Ηπειρος και τα Ζαγοροχώρια βρίσκονται στις υψηλές προτιμήσεις των συντακτών. Αμέσως μετά έρχεται η Θεσσαλονίκη και ακολουθεί το Πήλιο, η Ευρυτανία και μετέπειτα η Μάνη. Τελικός προορισμός η Μονεμβασιά.\nΣτο άρθρο τους, για την Ευρυτανία αναφέρονται στο Μεγάλο Χωριό, και τις δραστηριότητες που μπορεί κανείς να βρει, στο Χιονοδρομικό κέντρο, τα ποτάμια αλλά και το Μοναστήρι Προυσού. Για διαμονή προτείνουν το Anerada Inn στο Μεγάλο Χωριό.Αποτελεί μεγάλη και δωρεάν διαφήμιση για τον τόπο μας.\nΓια την Ευρυτανία γράφουν: (Σε ελεύθερη μετάφραση)\n"Για Χιονισμένο τοπίο: "Ανεράδα Inn (Ευρυτανία, Μεγάλο Χωριό). Εβρισκόμενη στην καρδιά της Ελλάδας, η περιοχή της Ευρυτανίας διαθέτει παραδοσιακά χωριά, εντυπωσιακά φαράγγια, πλήθος από δασωμένα βουνά και ιστορικά μοναστήρια.\nΥπάρχουν πολλά που μπορούμε να κάνουμε για να διασκεδάσουμε με δραστηριότητες στη φύση, συμπεριλαμβανομένου των χειμερινών σπορ στο χιονοδρομικό κέντρο του Βελουχιού, στις πλαγιές του όρους Τυμφρηστός, και έπειτα με δραστηριότητες μετά το σκι στην ζωντανή πρωτεύουσα του νομού, το Καρπενήσι. Σε κοντινή απόσταση, πολλά ελκυστικά χωριά προσφέρουν παραδοσιακούς ξενώνες και ξενοδοχεία.\nΣτο Μεγάλο Χωριό, το ξενοδοχείο "Ανεράδα Inn" αποτελεί την ιδανική βάση για να εξερευνήσετε την περιοχή.\nΤόσο το εσωτερικό όσο και το εξωτερικό του διαθέτουν μια ρομαντική διακόσμηση εξοχικού στιλ. Είναι ένα διώροφο σπίτι στον κήπο με τζάκι που θα βρείτε πολύ πρακτικό τις κρύες βραδιές του χειμώνα. Υπάρχει επίσης και μια άριστη επιλογή κρασιών."\nΔιαβάστε εδώ το αυθεντικό άρθρο του CNN\nΔείτε τις φωτογραφίες που επέλεξε το CNN για το άρθρο του\nΈχουμε 10759 επισκέπτες συνδεδεμένους